Emañ Freiburg war dreuzoù ar Schwarzwald (ar Choad Du) ha nemañ ket pell diouzh harzoù ar Stad Chall ha Suis. Ur skol-veur anavezet zo eno, Skol-veur Albert Ludwig pe Skol-veur Freiburg. Savet e voe ar skol-veur-se e 1457 gant an archdug Albrecht VI, hag an eil skol-veur e oa neuze, goude hini Vienna, er broioù a oa en Impalaeriezh an Habsbourged. Etre 1945 ha savidigezh al Land Baden-Württemberg e miz Ebrel 1952 e oa Freiburg im Breisgau kêr-benn al Land anvet Baden.